Neuvoston direktiivi 76/759/ETY, annettu 27 päivänä heinäkuuta 1976, moottoriajoneuvojen ja niiden perävaunujen suuntavalaisimia koskevan jäsenvaltioiden lainsäädännön lähentämisestä



Virallinen lehti nro L 262 , 27/09/1976 s. 0071 - 0084

Suomenk. erityispainos Alue 13 Nide 5 s. 0100

Kreikank. erityispainos: Luku 13 Nide 4 s. 0042

Ruotsink. erityispainos Alue 13 Nide 5 s. 0100

Espanjank. erityispainos: Luku 13 Nide 5 s. 0110

Portugalink. erityispainos: Luku 13 Nide 5 s. 0110



NEUVOSTON DIREKTIIVI, annettu 27 päivänä heinäkuuta 1976, moottoriajoneuvojen ja niiden perävaunujen suuntavalaisimia koskevan jäsenvaltioiden lainsäädännön lähentämisestä (76/759/ETY) EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 100 artiklan, ottaa huomioon komission ehdotuksen, ottaa huomioon Euroopan parlamentin lausunnon(1), ottaa huomioon talous- ja sosiaalikomitean lausunnon(2), sekä katsoo, että tekniset vaatimukset, jotka moottoriajoneuvojen on kansallisen lainsäädännön mukaan täytettävä, liittyvät muun muassa moottoriajoneuvojen suuntavalaisimiin, nämä vaatimukset eroavat jäsenvaltioittain; sen vuoksi on tarpeen, että jäsenvaltiot antavat samat vaatimukset joko voimassa olevien määräystensä lisäksi tai niiden sijasta, erityisesti, jotta moottoriajoneuvojen ja niiden perävaunujen tyyppihyväksyntää koskevan jäsenvaltioiden lainsäädännön lähentämisestä 6 päivänä helmikuuta 1970 annetussa neuvoston direktiivissä 70/156/ETY(3) säädetty ETY-tyyppihyväksyntämenettely voidaan ottaa käyttöön kaikkien ajoneuvotyyppien osalta, neuvosto on antanut direktiivillä 76/756/ETY(4) yhteiset vaatimukset moottoriajoneuvojen ja niiden perävaunujen valaisimien ja merkkivalolaitteiden asennuksesta, yhdenmukaistettu suuntavalaisimien tyyppihyväksyntämenettely mahdollistaa sen, että kukin jäsenvaltio voi tarkastaa yhteisten rakenne- ja testivaatimusten noudattamisen ja ilmoittaa muille jäsenvaltioille havainnoistaan lähettämällä näille jäljennöksen kutakin suuntavalaisintyyppiä varten täytetystä osan ETY-tyyppihyväksyntätodistuksesta; osan ETY-tyyppihyväksyntämerkin laittaminen kaikkiin hyväksytyn tyypin mukaisesti valmistettuihin suuntavalaisimiin tekee tarpeettomaksi suuntavalaisimien rakenteiden tekniset tarkastukset muissa jäsenvaltioissa, teknisten vaatimusten osalta on suotavaa ottaa huomioon Yhdistyneiden kansakuntien Euroopan talouskomission sääntö N:o 6 [Moottoriajoneuvojen (lukuun ottamatta moottoripyöriä) ja niiden perävaunujen suuntavalaisimien hyväksyntää koskevat yhdenmukaiset määräykset](5), joka on 20 päivänä maaliskuuta 1958 tehdyn moottoriajoneuvojen varusteiden ja osien hyväksymisehtojen yhdenmukaistamista ja hyväksymisen vastavuoroista tunnustamista koskevan sopimuksen liitteenä, ja moottoriajoneuvoja koskevan kansallisen lainsäädännön lähentäminen edellyttää, että jäsenvaltioiden yhteisten vaatimusten mukaisesti suorittamat tarkastukset tunnustetaan vastavuoroisesti, ON ANTANUT TÄMÄN DIREKTIIVIN: 1 artikla 1. Jäsenvaltion on annettava osan ETY-tyyppihyväksyntä kaikille suuntavalaisintyypeille, jotka täyttävät liitteissä 0, I, III, IV ja V määrätyt rakenne- ja testivaatimukset. 2. Tyyppihyväksynnän antaneen jäsenvaltion on toteutettava tarvittavat toimenpiteet sen tarkastamiseksi, että tuotantomallit ovat hyväksytyn tyypin mukaisia, sikäli kuin se on tarpeen ja tarvittaessa yhteistyössä muiden jäsenvaltioiden toimivaltaisten viranomaisten kanssa. Tällainen tarkastus suoritetaan vain pistokokein. 2 artikla Jäsenvaltioiden on annettava kunkin 1 artiklan mukaisesti hyväksytyn suuntavalaisintyypin valmistajalle tai tämän edustajalle liitteessä III olevan mallin mukainen osan ETY-tyyppihyväksyntämerkki. Jäsenvaltion on toteutettava tarvittavat toimenpiteet estääkseen sellaisten merkkien käytön, jotka saattaisivat aiheuttaa sekaannusta 1 artiklan mukaisesti tyyppihyväksyttyjen suuntavalaisimien ja muiden laitteiden välillä. 3 artikla 1. Jäsenvaltio ei saa kieltää saattamasta markkinoille suuntavalaisimia niiden rakenteeseen tai toimintaan liittyvistä syistä, jos niissä on osan ETY-tyyppihyväksyntämerkki. 2. Jäsenvaltio voi kuitenkin kieltää saattamasta markkinoille suuntavalaisimia, joissa on osan ETY-tyyppihyväksyntä, mutta jotka toistuvasti poikkeavat hyväksytystä tyypistä. Kyseisen valtion on viipymättä ilmoitettava muille jäsenvaltioille ja komissiolle toteutetuista toimenpiteistä ja perusteltava päätöksensä. 4 artikla Jäsenvaltion toimivaltaisten viranomaisten on lähetettävä kuukauden kuluessa muiden jäsenvaltioiden toimivaltaisille viranomaisille jäljennös jokaisesta hyväksymästään tai hylkäämästään suuntavalaisintyypistä laaditusta osan tyyppihyväksyntätodistuksesta, jonka malli on liitteessä II. 5 artikla 1. Jos osan ETY-tyyppihyväksynnän antanut jäsenvaltio toteaa, että useat suuntavalaisimet, joissa on sama osan ETY-tyyppihyväksyntämerkki, eivät ole sen hyväksymän tyypin mukaisia, sen on toteutettava tarvittavat toimenpiteet sen varmistamiseksi, että tuotantomallit ovat hyväksytyn tyypin mukaisia. Kyseisen valtion toimivaltaisten viranomaisten on ilmoitettava muiden jäsenvaltioiden toimivaltaisille viranomaisille toteutetuista toimenpiteistä, jotka voivat, jos suuntavalaisimet toistuvasti poikkeavat hyväksytystä tyypistä, johtaa ETY-tyyppihyväksynnän peruuttamiseen. Kyseisten viranomaisten on toteutettava vastaavat toimenpiteet, jos toisen jäsenvaltion toimivaltaiset viranomaiset ilmoittavat, että suuntavalaisimet poikkeavat hyväksytystä tyypistä. 2. Jäsenvaltioiden toimivaltaisten viranomaisten on ilmoitettava kuukauden kuluessa toisilleen osan ETY-tyyppihyväksynnän peruuttamisesta ja tämän toimenpiteen perusteista. 6 artikla Kaikkien tämän direktiivin täytäntöön panemiseksi annettujen säännösten nojalla tehdyt päätökset, jotka koskevat suuntavalaisimen osan tyyppihyväksynnän eväämistä tai peruuttamista taikka sen markkinoille saattamisen tai käytön kieltämistä, on perusteltava yksityiskohtaisesti. Päätöksestä on ilmoitettava asianosaiselle, jolle on samanaikaisesti annettava tieto jäsenvaltion voimassa olevan lainsäädännön mukaan hänen käytettävissään olevista muutoksenhakukeinoista ja määräajoista muutoksenhaulle. 7 artikla Jäsenvaltio ei saa evätä ajoneuvolta ETY-tyyppihyväksyntää tai kansallista tyyppihyväksyntää suuntavalaisimiin liittyvistä syistä, jos suuntavalaisimissa on osan ETY-tyyppihyväksyntämerkki ja ne on asennettu direktiivissä 76/756/ETY vahvistettujen vaatimusten mukaisesti. 8 artikla Jäsenvaltio ei saa estää tai kieltää ajoneuvon myyntiä, rekisteröintiä, liikkeelle laskemista tai käyttöä suuntavalaisimiin liittyvistä syistä, jos suuntavalaisimissa on osan ETY-tyyppihyväksyntämerkki ja ne on asennettu direktiivissä 76/756/ETY vahvistettujen vaatimusten mukaisesti. 9 artikla Tässä direktiivissä "ajoneuvolla" tarkoitetaan kaikkia tieliikenteeseen tarkoitettuja, korilla varustettuja tai ilman sitä olevia, vähintään nelipyöräisiä moottoriajoneuvoja, joiden suurin rakenteellinen nopeus on yli 25 km/h, ja niiden perävaunuja, lukuun ottamatta kiskoilla kulkevia ajoneuvoja, maataloustraktoreita ja -koneita sekä moottorityökoneita. 10 artikla Tarvittavat muutokset liitteissä olevien vaatimusten mukauttamiseksi tekniikan kehitykseen annetaan direktiivin 70/156/ETY 13 artiklassa säädettyä menettelyä noudattaen. 11 artikla 1. Jäsenvaltioiden on 1 päivään heinäkuuta 1977 mennessä annettava ja julkaistava tämän direktiivin noudattamisen edellyttämät säännökset ja ilmoitettava tästä komissiolle viipymättä. Niiden on sovellettava näitä säännöksiä viimeistään 1 päivästä lokakuuta 1977 alkaen. 2. Kun tämä direktiivi on annettu tiedoksi, jäsenvaltioiden on huolehdittava, että ehdotukset niistä tässä direktiivissä tarkoitettuja kysymyksiä koskevista laeista, asetuksista ja hallinnollisista määräyksistä, jotka ne aikovat antaa, toimitetaan komissiolle riittävän ajoissa, jotta se voi esittää huomautuksensa. 12 artikla Tämä direktiivi on osoitettu kaikille jäsenvaltioille. Tehty Brysselissä 27 päivänä heinäkuuta 1976. Neuvoston puolesta Puheenjohtaja M. van der STOEL (1) EYVL N:o 28, 17.2.1967, s. 458/67 (2) EYVL N:o 224, 5.12.1966, s. 3802/66 (3) EYVL N:o L 42, 23.2.1970, s. 1 (4) EYVL N:o L 262, 27.9.1976, s. 1 (5) Euroopan talouskomissio, asiakirja E/ECE/324, Add. 5, 22.5.1967 LIITE 0 MÄÄRITELMÄ, YLEISET VAATIMUKSET, SÄTEILEVÄN VALON VOIMAKKUUS, TESTAUSMENETTELY, SÄTEILEVÄN VALON VÄRI, TUOTANNON VAATIMUSTENMUKAISUUS 1 MÄÄRITELMÄ 1.1 Suuntavalaisin "Suuntavalaisimella" tarkoitetaan valaisinta, jota käytetään osoittamaan muille tienkäyttäjille, että kuljettaja aikoo muuttaa suuntaa joko oikealle tai vasemmalle. (2) (3) (4) 5 YLEISET VAATIMUKSET 5.1 Jokaisen näytekappaleen on täytettävä 6 ja 8 kohdan vaatimukset. 5.2 Laitteet on suunniteltava ja valmistettava siten, että tavanomaisissa käyttöolosuhteissa niiden toiminta on varmaa ja ne säilyttävät tässä direktiivissä vaaditut ominaisuudet, huolimatta niihin käytön aikana mahdollisesti kohdistuvasta tärinästä. 6 SÄTEILEVÄN VALON VOIMAKKUUS 6.1 Kummankaan näytekappaleen säteilemä valo vertailuakselilla ei saa olla pienempi kuin jäljempänä määritelty vähimmäisvoimakkuus eikä suurempi kuin enimmäisvoimakkuus: >TAULUKON PAIKKA> 6.2 Vertailuakselin ulkopuolella ja liitteessä I esitettyjen piirrosten määrittelemien kulmien alueilla kummankin näytekappaleen säteilemän valon voimakkuuden: 6.2.1 on kunkin liitteessä IV esitetyn valovoiman jakautumisen taulukossa määritellyn pisteen suuntaan oltava vähintään kyseessä olevan suunnan taulukkoarvon suuruinen, ilmaistuna prosentteina 6.1 kohdassa tarkoitetusta vähimmäisarvosta; 6.2.2 on oltava kaikissa suunnissa, joihin valaisin näkyy, 6.1 kohdassa tarkoitettua enimmäisarvoa pienempi. 6.2.3 Lisäksi 6.2.3.1 Kaikkialla liitteessä I olevissa kaaviokuvissa määritellyissä kentissä säteilevän valon voimakkuuden on ylitettävä 0,3 cd:tä luokan 1, 2 ja 5 laitteissa; 6.2.3.2 Luokan 1 laitteilla säteilevän valon voimakkuus ei saa ylittää 400 cd:tä muissa kuin valovoiman jakautumistaulukon 0-5° oikealle ja 0-5° vasemmalle olevissa mittauspisteissä. 6.2.3.3 liitteessä IV olevan 2.2 kohdan vaatimukset voimakkuuden paikallisista vaihteluista on otettava huomioon. 6.3 Voimakkuudet on mitattava hehkulamput yhtäjaksoisesti palaen ja värillisellä valolla. 6.4 Edellä 6.2.1 kohdassa tarkoitetussa liitteessä IV luetellaan yksityiskohtaiset tiedot käytettävistä mittausmenetelmistä. 7 TESTAUSMENETTELY 7.1 Kaikki mittaukset on suoritettava sellaisilla värittömillä vakiohehkulampputyypeillä, joita laitteeseen on suositeltu ja jotka on säädetty siten, että ne tuottavat valaisintyypille määritellyn tavanomaisen valovirran. (7.2) 8 SÄTEILEVÄN VALON VÄRI Laitteen on säteiltävä ruskeankeltaista valoa. Säteilevän valon värin, mitattuna Kansainvälisen valaistustoimikunnan (CIE) valonlähdettä A vastaavalla 2854 K-värilämpötilaisella valonlähteellä, on oltava liitteessä V vahvistettujen koordinaattirajojen sisäpuolella. 9 TUOTANNON VAATIMUSTENMUKAISUUS Jokaisen osan ETY-tyyppihyväksyntämerkillä varustetun laitteen on oltava hyväksytyn tyypin mukainen ja täytettävä 6 ja 8 kohdassa esitetyt valotekniset vaatimukset. Tuotantolinjasta satunnaisesti poimitun laitteen säteilemän valon (mitattuna 7 kohdassa tarkoitetulla vakiohehkulampulla) vähimmäisvoimakkuutta koskevia vaatimuksia saadaan kuitenkin pienentää 80 %:iin 6.1 ja 6.2 kohdassa esitetyistä vähimmäisarvoista. (10) (11) (12) LIITE I SUUNTAVALAISIMIEN LUOKAT VALON JAKAUTUMISEN VÄHIMMÄISKULMAT(1*) Kaikissa tapauksissa suuntavalaisimien valon jakautumisen vähimmäispystykulmat ovat 15° yli ja 15° alle vaakatason. Valon jakautumisen vähimmäisvaakakulmat: >VIITTAUS KAAVIOON> Luokka 5: Sivusuuntavalaisimet tarkoitettuina käytettäväksi ajoneuvoissa, joissa on myös luokan 1 ja 2 suuntavalaisimet. >VIITTAUS KAAVIOON> >VIITTAUS KAAVIOON> >VIITTAUS KAAVIOON> (1*) Näissä järjestelyissä esitetyt kulmat soveltuvat ajoneuvon oikealle puolelle asennettaviksi tarkoitettuja laitteita varten. Kaaviokuvien nuolet osoittavat kohti ajoneuvon etuosaa. LIITE II >VIITTAUS KAAVIOON> >VIITTAUS KAAVIOON> LIITE III OSAN ETY-TYYPPIHYVÄKSYNTÄ JA MERKINTÄVAATIMUKSET 1 OSAN ETY-TYYPPIHYVÄKSYNNÄN HAKEMINEN 1.1 Tavaramerkin tai kaupallisen merkin haltijan tai tämän edustajan on haettava osan ETY-tyyppihyväksyntää. 1.2 Jokaiseen suuntavalaisintyyppiä koskevaan hakemukseen on liitettävä: 1.2.1 ilmoitus siitä, mihin luokista 1, 2 tai 5 laite kuuluu; 1.2.2 lyhyt tekninen kuvaus, jossa määritellään erityisesti hehkulampun tai hehkulamppujen tyyppi; 1.2.3 riittävän yksityiskohtaiset piirustukset (kolmena kappaleena), joilla mahdollistetaan tyypin ja luokan tunnistaminen ja joissa esitetään geometrisesti asento, jossa laite ajoneuvoon asennetaan, tarkkailuakseli, joka otetaan testin vertailuakseliksi (vaakasuora kulma H = 0°, pystysuora kulma V = 0°), ja kohta, jota pidetään edellä tarkoitettujen testien vertailukohdan vertailukeskipisteenä; 1.2.4 kaksi näytekappaletta; jos valaisimet ovat sellaiset, että ne voidaan asentaa vain toiselle puolelle ajoneuvoa, näytekappaleet saavat olla samanlaisia ja sellaisia, että ne ovat asennettavissa ainoastaan joko ajoneuvon vasemmalle tai oikealle puolelle. 2 MERKINNÄT 2.1 Osan ETY-tyyppihyväksyntää varten toimitetussa laitteessa on oltava: 2.1.1 hakijan tavaramerkki tai kaupallinen merkki helposti luettavissa ja pysyvästi merkittynä; 2.1.2 suositeltava hehkulampputyyppi tai suositeltavat hehkulampputyypit helposti luettavissa ja pysyvästi merkittynä; 2.1.3 riittävän suuri alue, jotta siihen voidaan sisällyttää osan ETY-tyyppihyväksyntämerkintä sekä 4 kohdassa määrätyt lisätunnukset; tämän alueen sijainti on osoitettava 1.2.3 kohdassa tarkoitetuissa piirustuksissa. 3 OSAN ETY-TYYPPIHYVÄKSYNTÄ 3.1 Jos kaikki 1 kohdan mukaisesti toimitetut näytekappaleet täyttävät liitteissä 0, I, III, IV ja V luetellut vaatimukset, on osan ETY-tyyppihyväksyntä ja tyyppihyväksyntänumero annettava. 3.2 Tätä numeroa ei saa antaa toisentyyppiselle suuntavalaisimelle. 3.3 Kun ETY-tyyppihyväksyntää haetaan valaisin- tai merkkivalolaitetyypille, joka käsittää suuntavalaisimen ja muita valaisimia, voidaan yhteinen ETY-tyyppihyväksyntämerkki antaa, jos suuntavalaisin täyttää tämän direktiivin vaatimukset, ja että kaikki muut valaisimet, jotka muodostavat osan valaisimesta tai merkkivalolaitteesta, jolle ETY-tyyppihyväksyntää haetaan, ovat niihin sovellettavien erityisdirektiivien mukaisia. 4 MERKIT 4.1 Jokaisessa suuntavalaisimessa, joka on tämän direktiivin mukaisesti hyväksytyn tyypin mukainen, on oltava osan ETY-tyyppihyväksyntämerkki. 4.2 Tämä merkki koostuu suorakulmiosta, joka ympäröi pientä "e"-kirjainta ja sitä seuraavaa tyyppi- hyväksynnän antaneen jäsenvaltion tunnusnumeroa tai -kirjainta(-kirjaimia): >TAULUKON PAIKKA> Siinä on oltava myös osan ETY-tyyppihyväksyntänumero, joka vastaa kyseiselle suuntavalaisintyypille annetun osan ETY-tyyppihyväksyntätodistuksen numeroa. 4.3 Osan ETY-tyyppihyväksyntämerkkiä on täydennettävä lisätunnuksella tai -tunnuksilla seuraavasti: 4.3.1 suorakulmion yläpuolelle on asetettava yksi tai useampi numeroista 1, 2 tai 5, sen mukaan, kuuluuko laite yhteen tai useampaan 1.2.1 kohdassa tarkoitetuista luokista 1, 2 tai 5; 4.3.2 laitteeseen on merkittävä nuoli osoittamaan asennusasento sellaiselle laitteelle, joka on asennettavissa ainoastaan ajoneuvon toiselle sivulle. Nuoli suunnataan luokan 1 ja 2 laitteissa ajoneuvosta ulospäin ja luokan 5 laitteissa ajoneuvon etuosaa kohti. 4.4 Osan ETY-tyyppihyväksyntänumero on sijoitettava sopivaan paikkaan lähelle "e"-kirjainta ympäröivää suorakulmiota. 4.5 Osan ETY-tyyppihyväksyntämerkki ja lisätunnus tai -tunnukset on asetettava valaisimen linssiin tai yhteen linsseistä siten, että merkintää ei voi poistaa ja että se on helposti luettavissa myös silloin, kun suuntavalaisin on asennettu ajoneuvoon. 4.6 Esimerkki erillistä valaisinta koskevasta osan ETY-tyyppihyväksyntämerkistä esitetään lisäyksessä. 4.7 Jos valaisin- ja merkkivalolaitetyypille, joka koostuu suuntavalaisimesta ja muista valaisimista, annetaan yhteinen osan ETY-tyyppihyväksyntänumero 3.3 kohdan mukaisesti, saadaan kiinnittää ainoastaan yksi osan ETY-tyyppihyväksyntämerkki, joka muodostuu: - "e"-kirjainta ja sitä seuraavaa tyyppihyväksynnän antaneen jäsenvaltion tunnustusnumeroa tai -kirjainta(-kirjaimia) ympäröivästä suorakulmiosta, - osan ETY-tyyppihyväksyntänumerosta, - osan ETY-tyyppihyväksynnän antamisessa sovellettujen eri direktiivien vaatimusten mukaisista lisätunnuksista. 4.8 Kyseisen merkin eri osien mitat eivät saa olla pienempiä kuin suurin tämän liitteen lisäyksessä määrätyistä erillisten merkintöjen vähimmäismitoista. Lisäys ESIMERKKI OSAN ETY-TYYPPIHYVÄKSYNTÄMERKISTÄ >VIITTAUS KAAVIOON> Laite, jossa on edellä esitetty osan ETY-tyyppihyväksyntämerkki, on luokan 5 suuntavalaisin, jolle on annettu ETY-tyyppihyväksyntä Saksassa (e 1) numerolla 1471. Nuoli osoittaa, mihin asentoon tämä laite, joka voidaan asentaa vain ajoneuvon toiselle puolelle, on asennettava. Nuoli osoittaa tässä kohti ajoneuvon etuosaa. Osan ETY-tyyppihyväksyntämerkin nuolien suunta laitteen luokan mukaan >VIITTAUS KAAVIOON> >VIITTAUS KAAVIOON> >VIITTAUS KAAVIOON> LIITE IV VALOTEKNISET MITTAUKSET 1 MITTAUSMENETELMÄT 1.1 Valoteknisten mittausten aikana hajaheijastukset on estettävä tarkoituksenmukaisella suojauksella. 1.2 Jotta mittausten tuloksia ei voitaisi kyseenalaistaa, mittaukset on suoritettava siten, että ne täyttävät seuraavat vaatimukset: 1.2.1 mittausetäisyyden on oltava sellainen, että etäisyyden neliöjuurilakia voidaan soveltaa; 1.2.2 mittauslaitteen on oltava sellainen, että ilmaisimen avauskulma valaisimen vertailukeskipisteestä katsottuna on 10' ja 1°:een välissä. 1.2.3 tietyn suunnan voimakkuutta koskeva vaatimus toteutuu, jos tämä vaatimus täyttyy suunnassa, joka eroaa enintään 15':a kyseessä olevasta suunnasta. 2 VALOVOIMAN JAKAUTUMISEN VAKIOTAULUKKO >VIITTAUS KAAVIOON> 2.1 Suunnat H = 0° ja V = 0° vastaavat vertailuakselia. (Ajoneuvossa se on vaakasuora, yhdensuuntainen ajoneuvon pituussuuntaisen tason keskiviivan kanssa ja suunnattuna vaadittuun näkyvyyden suuntaan). Se kulkee vertailukeskipisteen kautta. Taulukon arvoista saadaan eri mittaussuuntiin vähimmäisvoimakkuudet prosentteina kunkin valon akselin vähimmäisvaatimuksesta (suunnassa H = 0° ja V = 0°). 2.2 Jos valaisimen silmämääräisessä tarkastuksessa paljastuu huomattavia paikallisia valovoiman vaihteluja, on tarkastettava, ettei minkään kahden edellä tarkoitetun mittaussuunnan välinen valovoima ole: 2.2.1 vähimmäisarvona alle 50 % pienemmästä näille kahdelle mittaussuunnalle vahvistetuista vähimmäisvalovoimien arvoista, 2.2.2 enimmäisarvona yli pienemmän näille kahdelle mittaussuunnalle vahvistetuista enimmäisvalovoimien arvoista, johon lisätään näiden kahden mittaussuunnan voimakkuuden suhteellinen ero lineaarisella funktiolla ilmaistuna.>VIITTAUS KAAVIOON> LIITE V SÄTEILEVÄN VALON VÄRI >TAULUKON PAIKKA> Valon väriä koskevien arvojen tarkastamisessa käytetään Kansainvälisen valaistustoimikunnan (CIE) valonlähdettä A vastaavaa 2854 K -värilämpötilaista valonlähdettä.